GiliGold/VAD_KnessetCorpus huggingface dataset:
<מרדכי כהן: לא הייתה פה שום כוונה, לא לחוכא ולא לאטלולא ואתה יודע שהדיון היה רציני ואנחנו העמדנו את עיריית תל אביב במקום כי הבקשה המקורית שלה, לאור המצוקה, כפי שהיא הציגה, הייתה - - -
מירי רגב: איזה מצוקה?
<מרדכי כהן: כפי שהיא הציגה.
מירי רגב: עזוב מה שהיא הציגה, אתה צריך לבדוק את המצוקה.
מירי רגב: איזה מצוקה היא הציגה?
<מרדכי כהן: רק תני לי לסיים.
מירי רגב: המצוקה שהציגה שהיא לא רוצה לתת קביעות למצילים.
מירי רגב: אז למה הוא לא ייתן קביעות למצילים?
מירי רגב: הוא חייב לתת להם קביעות.
<מרדכי כהן: רק תני לי להסביר.
<מרדכי כהן: לא קיבלנו את העמדה של תל אביב, כי תל אביב ביקשה לסגור יותר תחנות.
<מרדכי כהן: זה הובא לדיון וההחלטה של השר הייתה שלא יוצא צו, לפרק זמן זמני, ולשאלתך, דב, אין לו שום כוונה להאריך את זה 14 14 עד סוף העונה, הוא הנחה את סגנית השר וסגנית השר כבר פנתה לאוצר, הסתדרות, וההנחיה של השר הייתה מאוד פשוטה, תהיה תשובה, יהיה פתרון - - -
<תומר רוזנר: ב-28, ביום רביעי.
<קריאה: השניים.
מירי רגב: אתם עושים עוד הארכה, השלישית?
מירי רגב: כמו כל דבר בצבא שמחולק לשלושה חלקים?
<מרדכי כהן: נו, באמת, להציג את זה - - - את רואה?
<מרדכי כהן: לא, אבל את מציגה כאילו - - -
מירי רגב: לא, אני אומרת לך, זו הייתה טעות שלכם.
<מרדכי כהן: אז יכול להיות.
<מרדכי כהן: את לא צריכה - - -
מירי רגב: טעות שלכם.
מירי רגב: מה, אתם עובדים אצל רון חולדאי או מה?
<מרדכי כהן: יכול להיות, ואת לא צריכה אף אחד כדי להסב את תשומת לבו של גדעון ולהגיד לו שאת חושבת ש- - -
מירי רגב: בוודאי, אני אעשה את זה גם.
<מרדכי כהן: אני רק אומר לך מה היה השיקול.
<מרדכי כהן: השיקול היה לפעול מיידית מול משרד האוצר והסתדרות כדי לראות אם אפשר לפתור.
מירי רגב: ואם לא?
<מרדכי כהן: ואם לא, לא יהיה המצב הזה.
מירי רגב: זאת אומרת שאתה מתחייב פה לטובת הפרוטוקול שלא תהיה הארכה נוספת של 14 יום, אלא שבעצם - - -
<מרדכי כהן: אני לא - - - מה, אני שר הפנים?
מירי רגב: אז תגיד לי מה - - -
<גיל ורגון: אבל זה לא שר הפנים החליט.
<גיל ורגון: זה לא השר החליט.
דב חנין: אתה יכול לבדוק את זה עם שר הפנים?
<מרדכי כהן: בוודאי שאני יכול לבדוק, אבל שר הפנים הנחה את סגנית השר לחזור עם תשובה עד יום רביעי, לראות איפה זה עומד.
מירי רגב: אני מבקשת בדחיפות בעניין הזה לבדוק, אני גם אדבר על זה עם גדעון , שאני מבקשת ששר הפנים לא יאריך ב-14 יום נוספים את הצו ויכפה על עיריית תל אביב לפתוח את כל התחנות בשלושה מצילים, כפי שהחוק מחייב.
מירי רגב: ולא לשמש שום כסות ל - - - אני לא יודעת איך לקרוא - - -
<קריאה: תכסיסים.
מירי רגב: לתכסיסים או אני לא יודעת מה, למה שעושה פה רון חולדאי.
מירי רגב: זו פשוט בושה.
מירי רגב: זה חד וחלק ואני אדבר על זה גם עם גדעון, אני רושמת לי, אבל גם אתם צריכים לעשות את זה וגם אתה תעביר את זה ומיד.
מירי רגב: וגם אתם צריכים להמליץ לו לא להאריך את זה ב-14 יום נוספים.
<גיל ורגון: הם צריכים להגיש את העמדה שלהם ביום ראשון לבית המשפט.
מירי רגב: הלאה, תמשיך לגבי המחירים.
מירי רגב: אתה הרי רוצה מצילים כדי שיבואו אנשים לקנות אצלך יותר שתייה, זה ברור, נכון?
מירי רגב: אתה תרוויח קצת יותר, זה ברור.
מירי רגב: אז במקום ש-20 אנשים ישלמו 16 שקלים על ארטיק, אתה רוצה ש-200 יעשו את זה.
<גיל ורגון: אני רוצה להשיב לעניין הזה.
<גיל ורגון: דבר ראשון, אני יכול להעיד על מה שקורה בעיריית תל אביב.
<גיל ורגון: עיריית תל אביב מגדילה את המחירים שהזכיינים יכולים למכור - - -
תמר זנדברג: רק על בקבוק מים - - -
מירי רגב: רגע, תמי, תנו לו רגע לדבר.
<גיל ורגון: כל זכיין בהסכם - - -
תמר זנדברג: שוקו בננה לא בפיקוח.
<גיל ורגון: כל זכיין שבא לחתום על הסכם זיכיון חותם על עסקה שאומרת שיש מספר פריטים שהם מפוקחים.
<גיל ורגון: אם תשאלו אותי, אני לא יודע מה החוקיות שלהם כי מי שרשאי לתת צו פיקוח זה רק הממשלה, אבל ממשלת תל אביב נתנה וה - - -
מירי רגב: סליחה, אתה טועה.
מירי רגב: מי שנתן לו את האישור וסיכם איתו את ההסכם ואת התנאים להיות פה זה עיריית תל אביב, או אתרים, זה לא משנה מי.
מירי רגב: אז אתרים היו צריכים בעניין הזה, וזה מה שיהיה גם, לפתוח עכשיו את כל הזכיינות הזאת ולבדוק אותה מחדש.
<גיל ורגון: אז אני מסביר, יש פיקוח על מחיר מים, מחיר קרטיב - - -
דב חנין: כולל מים שקפאו לקרח?
תמר זנדברג: גם מים מהברז 8 שקלים.
<גיל ורגון: זה לא תקין וזה מנוגד להסכם עם עיריית תל אביב ומי שעשה את זה, עיריית תל אביב צריכה לאכוף עליו את ההסכם.
<גיל ורגון: יש הוראות, נדמה לי שבקבוק מים עולה 7 שקלים - - -
<תומר רוזנר: זה גם יקר, מה זה?
מירי רגב: רגע, כמה עולה בקבוק מים רגיל?
תמר זנדברג: זה בקבוק מים מינרלים.
תמר זנדברג: אני ביקשתי מים מהברז וזה עלה 8 שקלים.
מירי רגב: רגע, שנייה רגע, כמה עולה בקבוק מים?
מירי רגב: לא בחוף.
<גיל ורגון: בפיצוצייה 5 שקלים.
מירי רגב: אז למה הוא צריך להרוויח שקל וחצי בנוסף למה שמרוויחה הפיצוצייה?
תמר זנדברג: תשאלי למה הוא גובה 16 במקום 8?
<גיל ורגון: המקום הזה עובד שלושה או ארבעה חודשים בשנה ומשלם לעיריית תל אביב - - -
מירי רגב: אבל הוא יודע את זה .
תמר זנדברג: בחייך, נו, זה ישראל פה, הוא עובד שלושה חודשים בשנה?
דב חנין: הוא עובד שבעה חודשים.
<תומר רוזנר: אבל הוא יודע את זה מראש, מה זה?
<גיל ורגון: חוף שצריך לשלם 2 מיליון שקל שכירות ואגרות בסביבות 400,000 שקל, בסופו של דבר הוא מעלה את מחיר המים.
<גיל ורגון: לא צודק להגיע למחירים שאת מתארת - - -
מירי רגב: אבל זה מה שקורה.
<גיל ורגון: אבל לא בכולם, ואני רוצה לתקן גם בעניין תל אביב.
<גיל ורגון: בתל אביב יושבים פקחים של עיריית תל אביב בכל חוף ממש, הם יכולים לאכוף - - -
מירי רגב: הם אוכפים את זה, תלוי באיזה ארוחה הם מקבלים.
מירי רגב: הם בדיוק אוכלים איזה ארוחה, אז אולי הם לא - - -
<תומר רוזנר: לא , פשוט יש שלושה פקחים בכל עת.
<גיל ורגון: חברת הכנסת רגב, במקום כל הפקחים שראינו היום רודפים אחרי הילדים, שיפקחו שניים וישימו - - -
תמר זנדברג: אגב, אנחנו שמענו ממתרחצים קבועים בחוף שההצגה שראינו היום, עם אלה ששורקים ומוציאים מהמים זה במיוחד בשבילנו.
תמר זנדברג: אנשים מתרחצים חופשי ללא מציל ו - - -
מירי רגב: טוב, מזל שהם לא עשו הצגה והביאו מצילים ליום אחד.
<גיל ורגון: זה לא מצחיק, כי - - -
תמר זנדברג: זה בכלל לא מצחיק.
<גיל ורגון: עיריית תל אביב היא המובילה במקרי טביעות בשנה שעברה.
מירי רגב: תאמין לי שהפעם כשתהיה טביעה, חס וחלילה, פה, חס וחלילה, אנחנו נעשה מצב כזה שרון חולדאי יותר לא יהיה ראש העיר.
מירי רגב: פעם אחת נביא גם את הצפונים להאמין למה שהדרומים אומרים.
תמר זנדברג: אני מבינה שיש לך מועמד.
מירי רגב: את יודעת מה?
מירי רגב: אין לי.
מירי רגב: אולי דב.
מירי רגב: אם לא תהיה ברירה, אולי נביא את דב וזהו.
מירי רגב: הוא פשוט יושב פה בוועדת הפנים, נביא אותו לפה וזהו.
מירי רגב: אתרים, כל כמה זמן נפתח חוזה מול זכיין?
מירי רגב: כל כמה זמן?
<אייל סרוקה: בממוצע חמש שנים.
מירי רגב: מתי אמור להיפתח החוזה גם מול חוף צוק, וגם פה מול האנשים?
<אייל סרוקה: איזה חוף?
מירי רגב: חוף הצוק שצמוד למנדרין.
<אייל סרוקה: צוק דרום?
<לארה גרוזנר: 2015, אם אני לא טועה.
מירי רגב: שזה ממש אוטוטו.
מירי רגב: ופה?
מירי רגב: כל מה שכאן?
<לארה גרוזנר: יש פה כמה חופים, על איזה מהם את מדברת?
מירי רגב: בגדול, בממוצע, איפה שהיינו.
<לארה גרוזנר: אין ממוצע, כל חוף זה מקרה לגופו.
מירי רגב: למה דמי השכירות באמת זה 2 מיליון שקל לשנה?
<לארה גרוזנר: זה במסגרת המכרז.
<לארה גרוזנר: המגישים מגישים את ההצעה במכרז, זה לא שאנחנו קובעים את דמי השכירות.
מירי רגב: תקבעו מחיר מטרה, כמו שאנחנו קובעים עכשיו מחיר מטרה לדירה.
מירי רגב: מה זה קובעים במכרז?
מירי רגב: לא מספיק לך לנסוע ברכב נורמלי, את צריכה לנסוע ברכב ב.מ.וו.?
מירי רגב: כאילו מה, אנחנו צריכים לתת לכם להרוויח משכורות ענק?
<תומר רוזנר: זה ההסבר למחירים הגבוהים.
<תומר רוזנר: בדיוק כמו בקרקעות.
מירי רגב: זה ההסבר.
<אייל סרוקה: חברת אתרים היא חברה ממשלתית, היא מחויבת לחוק חובת המכרזים - - -
תמר זנדברג: ואי אפשר לקבוע במכרז מחיר מקסימום.
מירי רגב: מינימום ומקסימום.
<תומר רוזנר: למה המכרז, לא עושים כמו שעושים במקומות נורמליים?
<תומר רוזנר: מכרז על המחירים, כמה המחירים הנמוכים יותר שהם נותנים.
<תומר רוזנר: תשאלי אותו, מי שנותן את המחיר הכי נמוך לצרכן.
מירי רגב: הגזמת, אז איך הם ירוויחו?
<תומר רוזנר: זה מה שאנחנו עושים בכנסת, מי שנותן את המחיר הכי נמוך הוא זה שזוכה.
<קריאה: זה מה שעושים בכל העולם.
מירי רגב: איפה מרדכי?
מירי רגב: היועצת המשפטית, וזה גם הסיכום פה, אני מבקשת שמשרד הפנים יעביר לנו את כל הזכיינים שיש בחופים, מתי נפתח איתם החוזה - - -
<אפרת לוי שרעבי: זה עיריית תל אביב.
<מאיה יעקובס: זה מידע שכבר שנה אנחנו רודפים - - - עמותת צלול פנתה על פי חוק חופש המידע לעירייה ולחברת אתרים כדי לקבל מידע - - -
<תומר רוזנר: והם לא נתנו?
מירי רגב: שנייה רגע, תפנו לעיריות.
מירי רגב: אני מבקשת שמשרד הפנים, כאחראי על הסוגיה הזאת של החופים, אני רוצה שיעביר לנו, שיעביר בכתב לכל העיריות, מרדכי יודע לעבוד עם ראשי הערים - - -
<תומר רוזנר: הוא יודע לרכז את המידע.
<אפרת לוי שרעבי: - - - זו לא תחת הסמכות של השר.
<אפרת לוי שרעבי: כל מה שקשור להצלה, זה כן בסמכות השר.
<תומר רוזנר: לא קשור, זו פקודת העיריות.
מירי רגב: על פי חוק פקודת העיריות, שמרדכי יעביר לוועדה רשימה של כל הזכיינים שפועלים בחופי הארץ, מי המפעיל שלהם, חברת אתרים כזאת, חברה אחרת, עד מתי, כמה הם משלמים שכירות על החוף או תמלוגים, ואנחנו נביא הצעת חוק.
מירי רגב: זה דבר שאני רוצה להביא, עם כל הכבוד לכל הדבר הזה.
<קריאה: לגבי ה - - -
מירי רגב: הבנתי אותך, אתה תמתין.
מירי רגב: תומר, אני רוצה שהוועדה תכין הצעת חוק, שתומר יישב עליה, מה המחיר שהעירייה צריכה לגבות על החוף, מה הקריטריונים שזכיין בכלל יכול להיכנס למכרז.
מירי רגב: אני רוצה לקבוע קריטריונים מסוימים כרגולטור לראש העיר או לחברת אתרים.
מירי רגב: שזה יהיה, כמו שאמרנו, מחיר מינימום על מוצרים שהם מוכרים בחוף.
<תומר רוזנר: מקסימום, לא מינימום.
מירי רגב: זה בעיניי אחד החוקים הכי חשובים שלנו, כדי למנוע את אותו עושק של ציבור שמגיע לחוף וצריך לשלם כל כך הרבה כסף, בגלל שהעירייה או החברה רוצים להרוויח על החוף, ואז הזכיינים אומרים 'אני משלם כל כך הרבה כסף על החוף, אני גם צריך לחיות אז אני מעלה את המחירים'.
מירי רגב: לכן בפיצוצייה הוא ישלם 5 שקלים על מים ושם הוא ישלם 8 שקלים על מים.
מירי רגב: ואת הפער הזה הציבור משלם.
מירי רגב: שלא לדבר על זה שבעל הפיצוצייה גם מרוויח.
<קריאה: ובחול זה 12 שקלים.
מירי רגב: זה דבר שלא יעלה על הדעת, מרדכי.
<גיל ורגון: בעל הפיצוצייה לא משלם 150,000 שקל בחודש.
מירי רגב: מרדכי, זה החוק שאני אביא הכי מהר וזה הדבר שאני רוצה לדבר עליו עם גדעון.
מירי רגב: אתם, על פי פקודת העיריות, חייבים לדעת מי הזכיינים, מתי זה מסתיים, כמה העירייה או החברה, חברת אתרים, זוכה, כמה תמלוגים היא מקבלת מזה שהיא נותנת לזכיין את המקום ומה הם אותם מוצרים שחייבים להיות בפיקוח ולקבוע מה המחיר שהם צריכים לקחת.
מירי רגב: גם בעמידה וגם בישיבה.
מירי רגב: כי זה הדבר שיעשה סדר.
מירי רגב: כי אם היא לוקחת, חברת אתרים, חצי מיליון שקלים מהזכיין, אז הוא צריך להרוויח משהו, לא הרבה, לכן הוא מעלה את המחיר.
<תומר רוזנר: 2 מיליון שקלים, לא חצי.
מירי רגב: 2 מיליון שקלים, לכן הוא מעלה את המחיר.
<מרדכי כהן: כל זה את אומרת כדי שמה?
<מרדכי כהן: שלנו יהיו את כל הנתונים?
מירי רגב: לא, כדי שאני אביא חוק, אני אשב על זה עם גדעון, אני אראה לו שאתם לא מסוגלים, אתם, למרות שהייתם אמורים לפקח על זה, לא מפקחים על זה, ולכן הציבור משלם את מה שהוא משלם.
מירי רגב: כי אם אתה היית מפקח והיית מבין שאתרים לוקחים 2 מיליון שקלים היית מבין שכל זה מתגלגל בסוף לציבור שלך.
<מרדכי כהן: כן, אבל למה מירי צריכה התעסק במי יאסוף או לא יאסוף?
מירי רגב: את רוצה שגם בזה אני אקבע?
<אפרת לוי שרעבי: לא, חלילה, אני רק אמרתי שיש כזה - - -
מירי רגב: לא, אם את רוצה אז תגידי לי.
מירי רגב: אם את לא מסוגלת לבצע את תפקידך תחת אחריותך, תגידי לי.
מירי רגב: אני אולי אתן לך תקן מוועדת הפנים שתסייע לך בזה.
<תומר רוזנר: לא, אין לנו.
מירי רגב: תמציאי לנו בבקשה את הנתונים וכדאי ומהר.
מירי רגב: עוד בקיץ הזה.
מירי רגב: אני אומרת לך, אני לא רוצה לזמן את השר לדיון על החופים.
מירי רגב: אני מתחילה לראות שמשרד הפנים לא מבצע את תפקידו כראוי בפיקוח על העיריות, על מי האנשים שמקבלים זכיינות.
מירי רגב: לכן אותו זכיין חזיר לוקח 18 שקל על כוס קפה, ואתרים, שהם יותר חזירים, לוקחים 2 מיליון שקלים מאותו זכיין על החוף.
<מרדכי כהן: אנחנו נרכז את הנתונים.
מירי רגב: פעם אחת ולתמיד באמת לדאוג שהציבור ייהנה מחוף ים במחירים סבירים.
מירי רגב: שירוויחו הזכיינים, שירוויחו אתרים, אבל שגם הציבור ייהנה מזה.
<מרדכי כהן: אנחנו נעשה את זה.
מירי רגב: הלאה, הנושא הבא שאמרנו שנדבר עליו.
<קריאה: גברתי, אם אפשר הערה?
מירי רגב: לא, אין הערות יותר.
מירי רגב: כל הערה שיש לך תעביר בכתב.
<תומר רוזנר: בכל זאת הזכיינים, למה הוא לוקח 18 שקל על ארטיק?
מירי רגב: לא, גם הזכיינים.
מירי רגב: כדאי שתורידו קצת את המחירים, אם אתם רוצים שנפתח את הזיכיון שאתם תזכו בזה שוב.
<גיל ורגון: כל מה שגברתי אמרה, אנחנו מסכימים.
<גיל ורגון: אין לנו שום בעיה עם זה.
מירי רגב: אתם גם מסכימים שבחוף הצוק יעשו VIP של 30 שקלים למיטה.
<גיל ורגון: ממש לא.
מירי רגב: אה לא?
מירי רגב: אז תבוא לחוף הציבור ותראה מה הם עושים.
מירי רגב: יש מתחם ל-VIP.
מירי רגב: בחוף הצוק ,שאין שם כמעט חוף, 30 שקלים על מיטה ומגבת.
<רחל אביד: אני רוצה שיהיה ברור, ברגע שגילינו את זה עצרנו את זה.
מירי רגב: עצרת את זה?
מירי רגב: אז חבל של באת איתי בשבוע שעבר ביום שבת לים והיית רואה את מתחם VIP פועל מאוד יפה.
<לארה גרוזנר: גברתי, ביום ראשון, יש לנו מכתב התחייבות מאותו זכיין - - -
מירי רגב: תקשיבי, אני לא יודעת מה יש לנו, אני הזמנתי את ירון קליין איתי לחוף, אבל מתחם VIP פועל כרגיל.
<לארה גרוזנר: מתחם ה-VIP נסגר ביום ראשון לפי התחייבות הזכיין בחוף.
מירי רגב: אוקיי, ביום שבת, למרות שדיברתי איתכם ואמרתם לי שזה לא קיים, הגעתי בשבת וזה היה.
מירי רגב: סימסתי לירון ואמרתי לו 'מתחם VIP עובד בלי סרט ובלי פופקורן', על חוף הים - - -
<לארה גרוזנר: זה לא בסדר.
מירי רגב: אני הייתי מיד מבטלת איתו את ההסכם.
מירי רגב: מה, לא מספיק לו שיש לו את טורקיז?
מירי רגב: הוא רוצה גם את חוף הים?
תמר זנדברג: מי נכנס למתחם VIP הזה?
מירי רגב: הם, מי שמשלם 20 או 30 שקל על כיסא ומגבת.
תמר זנדברג: זה כמו קרון שמור ברכבת?
<תומר רוזנר: למה לא מבטלים איתו את ההסכם?
מירי רגב: מספיק עם הביזיון הזה.
מירי רגב: אני מציעה שכל אחד יעשה רק את תפקידו.
מירי רגב: אל תגדילו ראש בכלום, תעשו רק את תפקידכם ותדאגו לזה שאזרחים ייכנסו לחופי ים וייהנו מזה.
מירי רגב: והייתם צריכים להיערך לזה, כולל אתה, מרדכי, לקראת הקיץ.
מירי רגב: ולא עשיתם את זה.
מירי רגב: הדבר הנוסף שאני רוצה לסכם בדיון הזה זה הנושא של - - - מרדכי, צריכה לצאת הוראה מיידית שלכם לכל החופים, 300 מטר מחוף הים, לא יהיו שם לא כיסאות ולא שולחנות - - - לא 300, 15.
<גיל ורגון: לא 15.
<קריאה: לא, זה המון.
<קריאה: מקו המים?
מירי רגב: מקו המים.
מירי רגב: כמה החוק אומר?
<תומר רוזנר: אין חוק.
<תומר רוזנר: יש חוק על בנייה, לא על כיסאות.
מירי רגב: מה, אין חוק עד כמה הם יכולים ל - - -
<גיל ורגון: יש שתי הגבלות כאלה, 7 מטר מקו המים ו-15 מטרים מכל צד של התחנה.
<גיל ורגון: גם עיריית תל אביב אמרה, זה מקום שאסור ל - - - זה מקום רק למגבות - - -
מירי רגב: היית ביום בשבת, ראית איזה מגבת נכנסה בין שני שולחנות?
מירי רגב: כשהמלצר הגיע כדי לתת קפה מזל שזה לא נשפך עליו.
מירי רגב: אל תספרו לנו פה סיפורים.
מירי רגב: תקשיבו, השונה הוא שאנחנו באנו מהעם, אנחנו לא באנו מאיזה שהוא מקום שאנחנו לא יודעים, אז אל תספר לנו סיפורים.
<גיל ורגון: ואם מישהו עובר, בשביל זה יש פיקוח.
<גיל ורגון: אני אומר מה ההנחיות וההנחיות צריכות להיות מבוצעות.
מירי רגב: כמה זה נראה הגיוני שיהיה להם מרחק מהחוף?
<תומר רוזנר: 7 מטרים.
מירי רגב: 7 מטרים זה החוק?
דב חנין: אני רוצה לשאול עוד שאלה.
דב חנין: אני מבין שההוראה של עיריית תל אביב היום, 15 מטר מכל צד של תחנת ההצלה, הרי זה יוצר מין אי כזה ליד התחנה שבו זה לא נעים להיות.
דב חנין: את יודע, מכל הצדדים יש כיסאות ואתה יושב לך באי עם המגבת, אי ליד המציל עם המגבת.
דב חנין: השאלה שלי, בזמנו, אני לא בטוח שאני מדייק, אז תתקנו אותי אם אני טועה במשהו, אבל אני זוכר שהייתה איזה שהיא הנחיה באיזה שהוא שלב שצד אחד של תחנת ההצלה - - -
<מאיה יעקובס: זה מה שהעירייה הצהירה ב-2012 - - -
דב חנין: צד אחד של תחנת ההצלה יהיה בהחלט לכיסאות ולשולחנות ולכל הדברים האלה והצד השני יהיה פתוח.
דב חנין: השאלה היא קודם כל לעיריית תל אביב, האם יש היתכנות לדבר כזה?
<אבי ליכט: אני ברשותך אענה.
<אבי ליכט: קודם כל זו הייתה החלטה, דבר שני, אין חוקים, בקשר לשאלה של חברת הכנסת, אין חוקים, 7 מטרים, 10 מטרים.
מירי רגב: אז עכשיו אנחנו נקבע, בשביל זה אנחנו ועדה, בשביל זה אתם אמורים לעשוק את הציבור ואנחנו אמורים לסייע לציבור.
<אבי ליכט: אנחנו השנה בעיריית תל אביב ניסינו כבר במהלך החורף ליצור מצב חדש בחופים, לקבוע הגבלה של מתקני חוף בכל חוף, כמו שאמרת, 7 מטר מהים, גבולות הרחצה, לשמור על מעברים.
<אבי ליכט: עורך דין ורגון, בשם הזכיינים, עתר כנגד עיריית תל אביב, כנגד ההחלטה.
<גיל ורגון: אנשים שילמו על המכרז, פתאום רואים שהעירייה - - -
מירי רגב: הם לא שילמו על המכרז, אתם לא שילמתם על החוף.
מירי רגב: אני אומרת לכם שאני עוד בכלל שוקלת אם לא לעשות פגישה עם כל הגורמים שאמורים לסגור את העניין של הזכיינים ולדבר עם גדעון סער, בכלל כל מי שהיה עד היום, כולכם תלכו עכשיו, לא תהיה לכם יותר פרנסה.
מירי רגב: אם אתם לא יודעים לשמור וליהנות ממה שיש לכם, אז צריך להגיד זהו.
מירי רגב: זהו זה.
<מאיה יעקובס: כלל ארצי, לא רק בתל אביב כמובן.
מירי רגב: גם אתם צריכים לשים על עצמכם מגבלות.
מירי רגב: לא צריך כל דבר לבוא ולהגיד לכם 'עד כאן'.
<גיל ורגון: אבל אנחנו עובדים בכל שנה על פי הסכם עם עיריית תל אביב, על פי זיכיון.
<תומר רוזנר: בהסכם כתוב שמותר לכם להגיע עד המים?
<גיל ורגון: לא, אנחנו לא פורשים עד המים.
<גיל ורגון: ואתה יודע שביום שבת הישראלי לוקח את כיסא הפלסטיק והולך לשבת על חוף הים.
מירי רגב: אני מבקשת שתצא הנחיה שלכם באופן חד וברור לכל העיריות ולכל החברות שהעיריות משכירות או שוכרות או שעובדות איתן, ש-7 מטר מקו המים אי אפשר לשים - - -
<תומר רוזנר: מתקנים של זכיין.
<קריאה: אם צריך - - - אבל אם הים נסוג או הים עולה לגאות ואז - - -
<תומר רוזנר: בקו הגאות לא בקו השפל.
<קריאה: אני משכיר בקיוסק, שכרת את זה שם, הלכת עם זה לים, אסור?
<קריאה: לא פרסתי - - - לא חסמתי את הים, הכול פתוח - - -
<תומר רוזנר: מה הוא אומר?
<מאיה יעקובס: הוא עושה הבחנה בין מי ששוכר את הכיסא בקיוסק לבין - - -
מירי רגב: כל אחד, אף אחד לא יכול להיות - - - אתה צריך להשאיר 7 מטרים שאנשים יכולים ללכת, לרוץ, לשבת, לעשות כל מה שהם רוצים.
<תומר רוזנר: הפקחים של העיריות זה מי שאמור לאכוף את זה.
מירי רגב: 7 מטר מקו הגאות.
<קריאה: בברזיל, דרך אגב, יש להם מודל עסקי מדהים.
מירי רגב: שנייה רגע, מקו?
<תומר רוזנר: מקו הגאות, המים שהמים הכי מגיעים קרוב.
מירי רגב: שקט, אנחנו לא מחליפים אתכם עכשיו, קו הגאות, קו השפל - - -
<קריאה: לא, אם הים עולה, עוד פעם - - -
<תומר רוזנר: נכון, אז קו הגאות.
מירי רגב: קו הגאות, 7 מטר, שלא יכולים הזכיינים לשים שם שום מתקן.
מירי רגב: חוף, רצועה למעבר - - -
תמר זנדברג: רגע, זה למעבר אנשים או למגבות?
מירי רגב: למגבות.
מירי רגב: שאנשים לא - - -
תמר זנדברג: מעבר ומגבות זה לא אותו דבר.
<קריאה: ילדים משחקים בחול וזה, זה לא דומה שאפשר יהיה לשים את המגבת.
מירי רגב: אני לא יכולה להתחיל עכשיו להגיד איפה תשימי מגבת ואיפה לא.
מירי רגב: הדבר האחרון, משטרת ישראל, אכיפה של אלכוהול בחופים.
מירי רגב: מגיעים בני נוער ויותר מבוגרים - - -
<תומר רוזנר: האם אוכפים את החוק שהוועדה האת אישרה?
<יצחק מנשי: קוראים לי יצחק מנשי, אני ממחוז תל אביב, תחנת לב תל אביב, יש לנו בגזרה שלנו קו חופים עיקרי של תל אביב, בערך 8 קילומטרים של חופים.
<יצחק מנשי: אני אתאר את המצב מבחינת אלכוהול.
<יצחק מנשי: אנחנו עושים פעילות כל השנה בנושא של מכירת אלכוהול.
<יצחק מנשי: נתחיל קודם כל מקו החוף העליון.
<יצחק מנשי: יש הרבה עסקים בקו החוף העליון, קו הכביש, שיש להם היתרים למכירת אלכוהול, אנחנו פועלים כנגדם כל השנה ומגבירים את האכיפה במהלך הקיץ, לא רק בזמן חופי הרחצה, אלא גם בלילות, כנגד מכירת אלכוהול אחרי השעות המותרות וגם מכירת אלכוהול לקטינים.
<יצחק מנשי: בקו החוף אנחנו מטפלים בכל הנושא של הגעת קטינים ובגירים עם בקבוקי שתייה.
<יצחק מנשי: בקטינים זה קל יותר, מבצעים שפיכה של האלכוהול, בבגירים, היה לנו דיון עם העירייה לעניין של אי הכנסת בקבוקי זכוכית לחופים.
<יצחק מנשי: כרגע מתבצע שילוט על ידי - - -
תמר זנדברג: מה כרגע המצב החוקי מבחינת שתייה בחוף?
<יצחק מנשי: בחוף, אם בן אדם מגיע ומבקש לשתות בחוף, בדרך כלל אנחנו מונעים את השתייה ועושים שפיכות אלכוהול, אלא אם מדובר באדם מבוגר שאנחנו יודעים שאין בכך משום הפרת הסדר ולכן הוא יכול לשתות.
<יצחק מנשי: כרגע אנחנו מנסים לעשות איסור להכנסת בקבוקי זכוכית ל - - -
<תומר רוזנר: האיסור קיים, רק צריך את אכיפת האיסור.
תמר זנדברג: מתוקף מה קיים האיסור הזה?
<תומר רוזנר: בקבוקי זכוכית?
<תומר רוזנר: זה כתוב בצו הסדרת מקומות רחצה.
תמר זנדברג: בעניין של האלכוהול, תומר, מה בדיוק הוועדה אישרה?
<תומר רוזנר: מה שאמר יצחק, החוק שהוועדה אישרה, שניתנה סמכות לשוטר שאם יש חשש להפרעה לסדר הציבורי, אני לא מדייק במינוחים, אבל בגדול, אם יש חשש להפרעה לסדר הציבורי שוטר יכול - - -
תמר זנדברג: אבל אין איסור גורף.
<תומר רוזנר: ודאי שלא.
<יצחק מנשי: אנחנו באים ורואים את המצב.
<יצחק מנשי: אני אתן לך דוגמה, אם עכשיו אנחנו רואים חבורה של צעירים שנמצאת בחוף והם כבר שתויים והם כבר שיכורים ויש להם אלכוהול, יש חשד שתהיה הפרת סדר ואנחנו אוכפים את החוק על ידי שפיכת אלכוהול ומתעדים את זה.
תמר זנדברג: זה המצב היחיד שבו - - -
<יצחק מנשי: זה המצב היחיד בלבד.
תמר זנדברג: זאת אומרת אתם מסיירים בחוף ואם אתם רואים אלכוהול אתם באופן עקרוני לא עושים שום דבר, אלא אם יש בעיה מיוחדת - - -
<יצחק מנשי: נכון, אני חייב לבדוק את החשד שלי.
<יצחק מנשי: אני גם עושה הפרדה בין קטינים לבגירים.
תמר זנדברג: מה החוק אומר לגבי קטינים?
<יצחק מנשי: קטינים אסור.
<יצחק מנשי: חל איסור - - -
<יצחק מנשי: בוודאי.
תמר זנדברג: מתוקף אותו חוק?
<תומר רוזנר: מה פתאום?
<תומר רוזנר: לשתות?
<תומר רוזנר: אין איסור.
מירי רגב: קטינים יכולים לשתות אלכוהול?
<יצחק מנשי: כן, אבל אסור להם לקנות.
<יצחק מנשי: יש הבדל בין - - -
<קריאה: זאת אכיפה שמתבצעת כל השבוע, בשבת אתם גם עובדים?
<יצחק מנשי: תרשי לי רגע לענות לשאלה שנשאלה.
<יצחק מנשי: בעניין של קטינים אין איסור לקטין לשתות אלכוהול, אבל בואו נעשה הפרדה בין אב שנותן לבן שלו לשתות אלכוהול, שגם דרך אגב, זה אסור בקטע של הנגשת אלכוהול לקטין אבל עושים הפרדה, כי אם עכשיו האבא נותן לבן בקידוש לשתות יין לא עוצרים את כל ההורים במדינת ישראל, עושים את ההפרדה ואת האיזון.
<יצחק מנשי: אבל היות שאנחנו רואים שבדרך כלל אחד הגורמים לעלייה בתקיפות ובאירועי האלימות זה האלכוהול והוא מרכיב מאוד מרכזי, אנחנו מטפלים בסוגיית האלכוהול.
<יצחק מנשי: מול עסקים שמוכרים אלכוהול לקטין זה ברור, מול אדם שמגיש אלכוהול לקטין, גם זה ברור וזה גם מותר בחוק, כי אם אדם בגיר בא וקונה אלכוהול ונותן אותו לקטין שנמצא מחוץ לעסק כדי שהוא ישתה, גם בזה אנחנו מטפלים, ובנוסף הנושא של שפיכות האלכוהול.
<יצחק מנשי: אנחנו מבצעים ברגע שאנחנו רואים חשד.
<יצחק מנשי: לדוגמה, תיקחו את חופשת הפסח האחרונה החופים, בעיקר חוף ירושלים, הוצף בקטינים בני נוער במצב שכרות בצורה די גדולה ואנחנו מראש מרכזים כוחות ונערכים כבר לחופשת הקיץ ומטפלים בסוגיית האלכוהול כדי לצמצם את האלימות.
<יצחק מנשי: יש לנו הצבות קבועות, לשאלה שלך, בעיקר בסופי שבוע.
<יצחק מנשי: יש לנו מערך שמתחיל החל מימי חמישי, כולל שבת, כולל בלילות, על כל הגזרה הזאת ורצועת החוף בתחום שלנו ובתחום של התחנות האחרות.
<קריאה: בכל הארץ?
<יצחק מנשי: אני מדבר על אזור תל אביב.
<יצחק מנשי: לסוגיה הזאת, אני יכול לבדוק לך ולתת לך תשובה.
<יצחק מנשי: כרגע אני מדבר על אזור תל אביב, שאנחנו נערכים - - -
<קריאה: אני מחויב לקחת שוטר בשכר שיעשה את הפעולה הזאת.
<יצחק מנשי: זה לא בסדר.
מירי רגב: איזו פעולה?
<קריאה: של אכיפה לאורך חופי הים.
<קריאה: אם אני לא אשלם לא יהיה לי.
<יצחק מנשי: מאיזה אזור אתה?
<קריאה: אתם לא יודעים איפה אתם חיים.
<טל פילטר: זה גם בשכר, זה לא ניתן לנו במתנה.
<טל פילטר: עיריית תל אביב משלמת.
תמר זנדברג: אפשר להבין מה זה שיטור בשכר?
<יצחק מנשי: שוטר בשכר זה שוטר שנועד לאירועים מיוחדים.
מירי רגב: מה, לאורך חופי הים?
<יצחק מנשי: לא, זה לא אמור להיות.
תמר זנדברג: זה בתוספת על המשכורת שלו, או שהרשות מממנת חלק מהמשכורת?
<יצחק מנשי: היא מממנת את כל המשכורת וזה אמור להיות עבור אירועים מיוחדים כמו משחקי כדורגל ודברים כאלה, אבל זה לא אמור להיות כחלק משירותי אכיפה רגילים.
<יצחק מנשי: זה ממש שירותי אכיפה.
<קריאה: מירי, זה 100 שקל לשעה, השוטר מקבל 67, המשטרה עושה קופה של 33 שקל לכיסה על כל שעה ששוטר עובד.
מירי רגב: אנחנו נבדוק את זה גם, כי זה לא יכול להיות.
תמר זנדברג: זה נושא עקרוני, באופן כללי, מה זאת אומרת יש גופים שמממנים את המשכורת של השוטר - - -
<יצחק מנשי: כן, יש, אבל בדברים מסוימים.
<קריאה: יש נוהל בנושא עיסוק שוטר בשכר.
תמר זנדברג: אולי יהיה שופט בשכר.
תמר זנדברג: נשלם לאנשים שיעשו משפטים.
<קריאה: זו הצעה, אגב, של שר המשפטים הקודם.
דב חנין: הקטע של אולי יהיה שופט בשכר יימחק מהפרוטוקול?
מירי רגב: חבר'ה, אנחנו רוצים לסיים.
<יצחק מנשי: יש נוהל שמדבר על נושא העסקה בשכר, אפשר גם להעביר אותו לוועדה, ולראות מתי מותרת העסקה בשכר.
<יצחק מנשי: בנושא של עיריית תל אביב שהוצג כאן, יש אמנה בין משטרת ישראל לעירייה במה מותר להעסיק ואיך מותר להעסיק וזה מסוכם וזה מתוקף וזה עובר גם בקרות של הייעוץ המשפטי, אין בזה סוגיה - - -
מירי רגב: אני רוצה שמרדכי יהיה בסיכום, בבקשה.
תמר זנדברג: השוטר צריך לקבל את משכורתו ממשטרת ישראל, כולל שעות נוספות.
תמר זנדברג: השוטר מקבל שכר, השאלה מי משלם את השכר הזה.
תמר זנדברג: זה הזוי שעל משימות משטרה פתאום גוף צריך לשלם.
מירי רגב: אני מבקשת לסכם את הנושאים.
מירי רגב: כמו שאתם רואים, יש כאן הרבה מאוד נושאים שעוד אפשר להעלות אותם ולהיות כאן יום שלם ולדון בהם ולא נספיק.
מירי רגב: לוועדה יש קשב לכל כך הרבה נושאים, אבל אני כן רוצה שלפחות שלושה או ארבעה נושאים, אנחנו נחליט שאנחנו מטפלים בהם מעבר לשני החוקים שכאן דיברנו עליהם.
מירי רגב: אחד, כל סוגיית המצילים.
מירי רגב: צריך לוודא, משרד הפנים, מרדכי, שבכל תחנה יהיו שלושה מצילים על פי החוק, לא צריך יותר מזה.
מירי רגב: מי שרוצה יותר מזה, שישלם.
מירי רגב: כל מי שלא פותח תחנה עם שלושה זו בעיה שראש העיר מנסה, ופה בתל אביב זה בוודאי רון חולדאי, הוא לא פועל על פי החוק.
<טל פילטר: למה - - -
מירי רגב: פה אין לך תחנה, אז תשים.
<טל פילטר: אז אני אומר, אני - - - מה שאת אומרת.
<טל פילטר: רק שזה לא יהיה בהתאם ל - - -
מירי רגב: תשים, זה יהיה בדיוק בהתאם - - -
<טל פילטר: זה יהיה שניים בחלק מהזמן - - -
מירי רגב: אני מבקשת משר הפנים, ואני גם אדבר איתו, לא להאריך - - -
<קריאה: יש לך 51 ולא 39 כמו שצריך.
<קריאה: יש לך 12 ספייר.
<טל פילטר: נכון, אני אומר, אבל בחלק מהזמן יהיו רק שניים.
<קריאה: הם מנסים להתחכם.
מירי רגב: חבל על ההתחכמות שלכם.
מירי רגב: אני קוראת לשר הפנים לא להאריך ב-14 יום נוספים את צו הסגירה פה, אנחנו לא עובדים בשביל עיריית תל אביב, ההפוך הוא הנכון.
מירי רגב: עיריית תל אביב אמורה לפעול לטובת הציבור והיא צריכה לפתוח את החוף.
מירי רגב: לגבי כל הסכם השכר.
מירי רגב: אנחנו גם קוראים לשר האוצר וגם נעביר מכתב לשר האוצר, כמו שסיכמנו, וליושב ראש ההסתדרות בסוגיה הזאת.